CELEX: 62017TN0455
Language: lt
Date: 2017-07-14 00:00:00
Title: Byla T-455/17: 2017 m. liepos 14 d. pareikštas ieškinys byloje Bateni/Taryba

11.9.2017   
            
            
               LT
            
            
               Europos Sąjungos oficialusis leidinys
            
            
               C 300/36
            
         2017 m. liepos 14 d. pareikštas ieškinys byloje Bateni/Taryba
   
   (Byla T-455/17)
   (2017/C 300/45)
   Proceso kalba: vokiečių
   
      Šalys
   
   
      Ieškovas: Naser Bateni (Hamburgas, Vokietija), atstovaujamas advokatų M. Schlingmann ir M. Bever
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
               1.
            
            
               Įpareigoti Europos Sąjungą, atstovaujamą Tarybos, atlyginti ieškovui 250 000 eurų neturtinės žalos, kurią jis patyrė dėl:
               
                           —
                        
                        
                           jo įrašymo į Tarybos sprendimo 2010/413/BUSP II priedo III lentelę 2011 m. gruodžio 1 d. Tarybos sprendimu 2011/783/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 319, 2011, p. 71), ir dėl jo įrašymo į Reglamento (ES) Nr. 961/2010 VIII priedo III lentelę 2011 m. gruodžio 1 d. Tarybos įgyvendinimo reglamentu (ES) Nr. 961/2010, kuriuo įgyvendinamas Reglamentas (ES) Nr. 961/2010 dėl ribojamųjų priemonių Iranui (OL L 319, 2011, p. 11);
                        
                     
                           —
                        
                        
                           dėl jo įrašymo į 2012 m. kovo 23 d. Tarybos reglamento (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010 (OL L 88, 2012, p. 1), IX priedo III lentelę;
                        
                     
                           —
                        
                        
                           dėl jo įrašymo į 2013 m. lapkričio 15 d. Tarybos sprendimo 2013/661/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 306, 2013, p. 18), priedo III lentelę ir 2013 m. lapkričio 15 d. Tarybos įgyvendinimo reglamento (ES) Nr. 1154/2013, kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui (OL L 306, 2013, p. 3), priedo III lentelę.
                        
                     
         
               2.
            
            
               Priteisti iš Europos Sąjungos, atstovaujamos Tarybos, delspinigius, apskaičiuotus taikant ECB normą pagrindinėms refinansavimo operacijoms, padidintą dviem punktais, ir taikytinus nuo 2017 m. kovo 24 d. iki visos 1 punkte nurodytos sumos sumokėjimo.
            
         
               3.
            
            
               Priteisti iš Europos Sąjungos, atstovaujamos Tarybos, ieškovo bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi vienu pagrindu.
   
               1.
            
            
               Pirmasis ieškinio pagrindas: ieškovo atžvilgiu priimdama ribojamąsias priemones, Taryba sunkiai pažeidė ieškovą saugančias nuostatas; todėl ieškovas patyrė didelės neturtinės žalos, kurią jam reikia atlyginti.
               
                           —
                        
                        
                           Ieškovas teigia, kad dėl jo įrašymo į sankcijų sąrašą jis pareiškė ieškinius dėl panaikinimo, kurie buvo patenkinti. Savo įsiteisėjusiais sprendimais (2013 m. rugsėjo 6 d. Sprendimas bylose T–42/12 ir T–181/12 ir 2015 m. rugsėjo 16 d. Sprendimas byloje T–45/14) Bendrasis Teismas panaikino minėtus teisės aktus, kiek jie susiję su ieškovu. Bendrasis Teismas juose konstatavo, kad Taryba nenurodė jokio motyvo, galinčio pateisinti ieškovo įrašymą į sankcijų sąrašą, ir kad todėl jis padarė akivaizdžią vertinimo klaidą ir elgėsi aplaidžiai.
                        
                     
                           —
                        
                        
                           Pagal Bendrojo Teismo jurisprudenciją (2014 m. lapkričio 25 d. Sprendimas Safa Nicu Sepahan/Taryba, T-384/11, EU:T:2014:986), patvirtintą Teisingumo Teismo (2017 m. gegužės 30 d. Sprendimas Safa Nicu Sepahan/Taryba, C–45/15 P, EU:C:2017:402), tai yra tiek esminių taisyklių, saugančių asmenį ir įtrauktų į atitinkamas įgaliojimus suteikiančias nuostatas, tiek suinteresuotojo asmens pagrindinių teisių ir, be kita ko, jos teisės į veiksmingą teisminę apsaugą, pažeidimas.
                        
                     
                           —
                        
                        
                           Vien nagrinėjamų teisės aktų panaikinimas nėra pakankama priemonė. Ieškovo neteisėto įrašymo į sankcijų sąrašus ilgus metus pasekmės, kurios yra sunkios socialiniu, profesiniu ir asmeniniu aspektais, gali būti kompensuojamos tik pinigine kompensacija.